Euroopa Liidu Teataja L 170 , 09/07/1996 Lk 0008 - 0010



Komisjoni määrus (EÜ) nr 1312/96, 8. juuli 1996, millega muudetakse III lisa nõukogu määruses (EMÜ) nr 2377/90, milles sätestatakse ühenduse menetlus veterinaarravimijääkide piirnormide kehtestamiseks loomses toidus EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 26. juuni 1990. aasta määrust (EMÜ) nr 2377/90, milles sätestatakse ühenduse menetlus veterinaarravimijääkide piirnormide kehtestamiseks loomses toidus, [1] viimati muudetud komisjoni määrusega (EÜ) nr 1311/96, [2] eriti selle artikleid 7 ja 8, ning arvestades, et: vastavalt määrusele (EMÜ) nr 2377/90 tuleb jääkide piirnormid kehtestada järk-järgult kõikide farmakoloogiliste toimeainete suhtes, mida kasutatakse ühenduses toiduloomadele manustamiseks ettenähtud veterinaarravimites; jääkide piirnormid tuleks kehtestada alles pärast seda, kui veterinaarravimite komitee on kontrollinud kogu asjakohast teavet kõnealuste toimeainete jääkide ohutuse kohta loomse toidu tarbijale ja nende jääkide mõju toiduainete tööstuslikule töötlemisele; loomses toidus leiduvate veterinaarravimijääkide piirnormide kehtestamisel on vaja täpsustada loomaliigid, mille puhul jäägid võivad esineda, samuti lubatud määrad nendelt loomadelt saadud söödavas koes (sihtkude), kellele on manustatud ravimeid, ja jääkide laad, mis on oluline jääkide kontrollimiseks (markerjääk); jääkide kontrollimiseks vastavalt ühenduse õigusaktidele tuleks üldiselt kehtestada jääkide piirnormid maksa või neeru sihtkoes; maks ja neerud eemaldatakse sageli rümbast rahvusvahelise kaubanduse puhul ja seepärast tuleks kehtestada jääkide piirnormid ka rasv- või lihaskoes; munalindudele, piimaloomadele või mesilastele ettenähtud veterinaarravimite puhul tuleb kehtestada jääkide piirnormid ka munades, piimas või mees; teadusuuringute lõpuleviimiseks tuleks klenbuterool vesinikkloriid lisada määruse (EMÜ) nr 2377/90 III lisasse; nõukogu direktiiviga 96/22/EÜ, mis käsitleb teatavate hormonaalse või türostaatilise toimega ainete ja beetaagonistide kasutamise keelamist loomakasvatuses, [3] keelatakse klenbuterooli kasutamine kõikide põllumajandusloomade puhul, välja arvatud teatav konkreetne kasutus hobuslaste ja lehmade puhul; enne käesoleva määruse jõustumist tuleks kehtestada 60päevane ajavahemik, et liikmesriigid saaksid käesoleva määruse sätete arvestamiseks teha kõik vajalikud kohandused kõnealuste veterinaarravimite müügilubadesse, mis on antud vastavalt nõukogu direktiivile 81/851/EMÜ, [4] viimati muudetud direktiiviga 93/40/EMÜ [5]; käesolevas määruses sätestatud meetmed on kooskõlas veterinaarravimite alalise komitee arvamusega, ON VASTU VÕTNUD KÄESOLEVA MÄÄRUSE: Artikkel 1 Määruse (EMÜ) nr 2377/90 III lisa muudetakse vastavalt käesoleva määruse lisale. Artikkel 2 Käesolev määrus jõustub kuuekümnendal päeval pärast selle avaldamist Euroopa Ühenduste Teatajas. Käesolev määrus on tervikuna siduv ja vahetult kohaldatav kõikides liikmesriikides. Brüssel, 8. juuli 1996 Komisjoni nimel komisjoni liige Martin Bangemann [1] EÜT L 224, 18.8.1990, lk 1. [2] EÜT L 170, 9.7.1996, lk 4. [3] EÜT L 125, 23.5.1996, lk 3. [4] EÜT L 317, 6.11.1981, lk 1. [5] EÜT L 214, 24.8.1993, lk 31. -------------------------------------------------- LISA A. III lisa muudetakse järgmiselt: 3. Närvisüsteemi toimivad ained 3.2. Autonoomsesse närvisüsteemi toimivad ained 3.2.2. ß2-adrenomimeetilised ained Farmakoloogilised toimeained | Markerjääk | Loomaliigid | Jääkide piirnormid | Sihtkoed | Muud sätted | 3.2.2.1.Klenbuterool vesinikkloriid | Klenbuterool | Veised | 0,5 μg/kg | Maks, neer | Ajutised jääkide piirnormid kaotavad kehtivuse 1. juulil 2000 | 0,1 μg/kg | Lihaskude | Näidustus: üksnes tokolüüsi esilekutsumiseks poegivatel lehmadel | 0,05 μg/kg | Piim | | Hobuslased | 0,5 μg/kg | Maks, neer | Ajutised jääkide piirnormid kaotavad kehtivuse 1. juulil 2000 | 0,1 μg/kg | Lihaskude | Näidustused: tokolüüs ja hingamisteede ravi | --------------------------------------------------